User:B9 hummingbird hovering/Blog/Learning Sanskrit Weblog/Uddhava Gita/Chapter 7

BhP_11.07.001/0 śrī-bhagavān uvāca BhP_11.07.001/1 yad āttha māṃ mahā-bhāga tac-cikīrṣitam eva me BhP_11.07.001/3 brahmā bhavo loka-pālāḥ svar-vāsaṃ me 'bhikāṅkṣiṇaḥ BhP_11.07.002/1 mayā niṣpāditaṃ hy atra deva-kāryam aśeṣataḥ BhP_11.07.002/3 yad-artham avatīrṇo 'ham aṃśena brahmaṇārthitaḥ BhP_11.07.003/1 kulaṃ vai śāpa-nirdagdhaṃ naṅkṣyaty anyonya-vigrahāt BhP_11.07.003/3 samudraḥ saptame hy enāṃ purīṃ ca plāvayiṣyati BhP_11.07.004/1 yarhy evāyaṃ mayā tyakto loko 'yaṃ naṣṭa-maṅgalaḥ BhP_11.07.004/3 bhaviṣyaty acirāt sādho kalināpi nirākṛtaḥ BhP_11.07.005/1 na vastavyaṃ tvayaiveha mayā tyakte mahī-tale BhP_11.07.005/3 jano 'bhadra-rucir bhadra bhaviṣyati kalau yuge BhP_11.07.006/1 tvaṃ tu sarvaṃ parityajya snehaṃ sva-jana-bandhuṣu BhP_11.07.006/3 mayy āveśya manaḥ saṃyak sama-dṛg vicarasva gām BhP_11.07.007/1 yad idaṃ manasā vācā cakṣurbhyāṃ śravaṇādibhiḥ BhP_11.07.007/3 naśvaraṃ gṛhyamāṇaṃ ca viddhi māyā-mano-mayam BhP_11.07.008/1 puṃso 'yuktasya nānārtho bhramaḥ sa guṇa-doṣa-bhāk BhP_11.07.008/3 karmākarma-vikarmeti guṇa-doṣa-dhiyo bhidā BhP_11.07.009/1 tasmād yuktendriya-grāmo yukta-citta idam jagat BhP_11.07.009/3 ātmanīkṣasva vitatam ātmānaṃ mayy adhīśvare BhP_11.07.010/1 jñāna-vijñāna-saṃyukta ātma-bhūtaḥ śarīriṇām BhP_11.07.010/3 atmānubhava-tuṣṭātmā nāntarāyair vihanyase BhP_11.07.011/1 doṣa-buddhyobhayātīto niṣedhān na nivartate BhP_11.07.011/3 guṇa-buddhyā ca vihitaṃ na karoti yathārbhakaḥ BhP_11.07.012/1 sarva-bhūta-suhṛc chānto jñāna-vijñāna-niścayaḥ BhP_11.07.012/3 paśyan mad-ātmakaṃ viśvaṃ na vipadyeta vai punaḥ BhP_11.07.013/0 śrī-śuka uvāca BhP_11.07.013/1 ity ādiṣṭo bhagavatā mahā-bhāgavato nṛpa BhP_11.07.013/3 uddhavaḥ praṇipatyāha tattvaṃ jijñāsur acyutam BhP_11.07.014/0 śrī-uddhava uvāca BhP_11.07.014/1 yogeśa yoga-vinyāsa yogātman yoga-sambhava BhP_11.07.014/3 niḥśreyasāya me proktas tyāgaḥ sannyāsa-lakṣaṇaḥ BhP_11.07.015/1 tyāgo 'yaṃ duṣkaro bhūman kāmānāṃ viṣayātmabhiḥ BhP_11.07.015/3 sutarāṃ tvayi sarvātmann abhaktair iti me matiḥ BhP_11.07.016/1 so 'haṃ mamāham iti mūḍha-matir vigāḍhas BhP_11.07.016/2 tvan-māyayā viracitātmani sānubandhe BhP_11.07.016/3 tat tv añjasā nigaditaṃ bhavatā yathāhaṃ BhP_11.07.016/4 saṃsādhayāmi bhagavann anuśādhi bhṛtyam BhP_11.07.017/1 satyasya te sva-dṛśa ātmana ātmano 'nyaṃ BhP_11.07.017/2 vaktāram īśa vibudheṣv api nānucakṣe BhP_11.07.017/3 sarve vimohita-dhiyas tava māyayeme BhP_11.07.017/4 brahmādayas tanu-bhṛto bahir-artha-bhāvāḥ BhP_11.07.018/1 tasmād bhavantam anavadyam ananta-pāraṃ BhP_11.07.018/2 sarva-jñam īśvaram akuṇṭha-vikuṇṭha-dhiṣṇyam BhP_11.07.018/3 nirviṇṇa-dhīr aham u he vṛjinābhitapto BhP_11.07.018/4 nārāyaṇaṃ nara-sakhaṃ śaraṇaṃ prapadye BhP_11.07.019/0 śrī-bhagavān uvāca BhP_11.07.019/1 prāyeṇa manujā loke loka-tattva-vicakṣaṇāḥ BhP_11.07.019/3 samuddharanti hy ātmānam ātmanaivāśubhāśayāt BhP_11.07.020/1 ātmano gurur ātmaiva puruṣasya viśeṣataḥ BhP_11.07.020/3 yat pratyakṣānumānābhyāṃ śreyo 'sāv anuvindate BhP_11.07.021/1 puruṣatve ca māṃ dhīrāḥ sāṅkhya-yoga-viśāradāḥ BhP_11.07.021/3 āvistarāṃ prapaśyanti sarva-śakty-upabṛṃhitam BhP_11.07.022/1 eka-dvi-tri-catus-pādo bahu-pādas tathāpadaḥ BhP_11.07.022/3 bahvyaḥ santi puraḥ sṛṣṭās tāsāṃ me pauruṣī priyā BhP_11.07.023/1 atra māṃ mṛgayanty addhā yuktā hetubhir īśvaram BhP_11.07.023/3 gṛhyamāṇair guṇair liṅgair agrāhyam anumānataḥ BhP_11.07.024/1 atrāpy udāharantīmam itihāsaṃ purātanam BhP_11.07.024/3 avadhūtasya saṃvādaṃ yador amita-tejasaḥ BhP_11.07.025/1 avadhūtaṃ dviyaṃ kañcic carantam akuto-bhayam BhP_11.07.025/3 kaviṃ nirīkṣya taruṇaṃ yaduḥ papraccha dharma-vit BhP_11.07.026/0 śrī-yadur uvāca BhP_11.07.026/1 kuto buddhir iyaṃ brahmann akartuḥ su-viśāradā BhP_11.07.026/3 yām āsādya bhavāl lokaṃ vidvāṃś carati bāla-vat BhP_11.07.027/1 prāyo dharmārtha-kāmeṣu vivitsāyāṃ ca mānavāḥ BhP_11.07.027/3 hetunaiva samīhanta āyuṣo yaśasaḥ śriyaḥ BhP_11.07.028/1 tvaṃ tu kalpaḥ kavir dakṣaḥ su-bhago 'mṛta-bhāṣaṇaḥ BhP_11.07.028/3 na kartā nehase kiñcij jaḍonmatta-piśāca-vat BhP_11.07.029/1 janeṣu dahyamāneṣu kāma-lobha-davāgninā BhP_11.07.029/3 na tapyase 'gninā mukto gaṅgāmbhaḥ-stha iva dvipaḥ BhP_11.07.030/1 tvaṃ hi naḥ pṛcchatāṃ brahmann ātmany ānanda-kāraṇam BhP_11.07.030/3 brūhi sparśa-vihīnasya bhavataḥ kevalātmanaḥ BhP_11.07.031/0 śrī-bhagavān uvāca BhP_11.07.031/1 yadunaivaṃ mahā-bhāgo brahmaṇyena su-medhasā BhP_11.07.031/3 pṛṣṭaḥ sabhājitaḥ prāha praśrayāvanataṃ dvijaḥ BhP_11.07.032/0 śrī-brāhmaṇa uvāca BhP_11.07.032/1 santi me guravo rājan bahavo buddhy-upaśritāḥ BhP_11.07.032/3 yato buddhim upādāya mukto 'ṭāmīha tān śṛṇu BhP_11.07.033/1 pṛthivī vāyur ākāśam āpo 'gniś candramā raviḥ BhP_11.07.033/3 kapoto 'jagaraḥ sindhuḥ pataṅgo madhukṛd gajaḥ BhP_11.07.034/1 madhu-hā hariṇo mīnaḥ piṅgalā kuraro 'rbhakaḥ BhP_11.07.034/3 kumārī śara-kṛt sarpa ūrṇanābhiḥ supeśakṛt BhP_11.07.035/1 ete me guravo rājan catur-viṃśatir āśritāḥ BhP_11.07.035/3 śikṣā vṛttibhir eteṣām anvaśikṣam ihātmanaḥ BhP_11.07.036/1 yato yad anuśikṣāmi yathā vā nāhuṣātmaja BhP_11.07.036/3 tat tathā puruṣa-vyāghra nibodha kathayāmi te BhP_11.07.037/1 bhūtair ākramyamāṇo 'pi dhīro daiva-vaśānugaiḥ BhP_11.07.037/3 tad vidvān na calen mārgād anvaśikṣaṃ kṣiter vratam BhP_11.07.038/1 śaśvat parārtha-sarvehaḥ parārthaikānta-sambhavaḥ BhP_11.07.038/3 sādhuḥ śikṣeta bhū-bhṛtto naga-śiṣyaḥ parātmatām BhP_11.07.039/1 prāṇa-vṛttyaiva santuṣyen munir naivendriya-priyaiḥ BhP_11.07.039/3 jñānaṃ yathā na naśyeta nāvakīryeta vāṅ-manaḥ BhP_11.07.040/1 viṣayeṣv āviśan yogī nānā-dharmeṣu sarvataḥ BhP_11.07.040/3 guṇa-doṣa-vyapetātmā na viṣajjeta vāyu-vat BhP_11.07.041/1 pārthiveṣv iha deheṣu praviṣṭas tad-guṇāśrayaḥ BhP_11.07.041/3 guṇair na yujyate yogī gandhair vāyur ivātma-dṛk BhP_11.07.042/1 antarhitaś ca sthira-jaṅgameṣu brahmātma-bhāvena samanvayena BhP_11.07.042/3 vyāptyāvyavacchedam asaṅgam ātmano munir nabhastvaṃ vitatasya bhāvayet BhP_11.07.043/1 tejo-'b-anna-mayair bhāvair meghādyair vāyuneritaiḥ BhP_11.07.043/3 na spṛśyate nabhas tadvat kāla-sṛṣṭair guṇaiḥ pumān BhP_11.07.044/1 svacchaḥ prakṛtitaḥ snigdho mādhuryas tīrtha-bhūr nṛṇām BhP_11.07.044/3 muniḥ punāty apāṃ mitram īkṣopasparśa-kīrtanaiḥ BhP_11.07.045/1 tejasvī tapasā dīpto durdharṣodara-bhājanaḥ BhP_11.07.045/3 sarva-bhakṣyo 'pi yuktātmā nādatte malam agni-vat BhP_11.07.046/1 kvacic channaḥ kvacit spaṣṭa upāsyaḥ śreya icchatām BhP_11.07.046/3 bhuṅkte sarvatra dātṛṇāṃ dahan prāg-uttarāśubham BhP_11.07.047/1 sva-māyayā sṛṣṭam idaṃ sad-asal-lakṣaṇaṃ vibhuḥ BhP_11.07.047/3 praviṣṭa īyate tat-tat- svarūpo 'gnir ivaidhasi BhP_11.07.048/1 visargādyāḥ śmaśānāntā bhāvā dehasya nātmanaḥ BhP_11.07.048/3 kalānām iva candrasya kālenāvyakta-vartmanā BhP_11.07.049/1 kālena hy ogha-vegena bhūtānāṃ prabhavāpyayau BhP_11.07.049/3 nityāv api na dṛśyete ātmano 'gner yathārciṣām BhP_11.07.050/1 guṇair guṇān upādatte yathā-kālaṃ vimuñcati BhP_11.07.050/3 na teṣu yujyate yogī gobhir gā iva go-patiḥ BhP_11.07.051/1 budhyate sve na bhedena vyakti-stha iva tad-gataḥ BhP_11.07.051/3 lakṣyate sthūla-matibhir ātmā cāvasthito 'rka-vat BhP_11.07.052/1 nāti-snehaḥ prasaṅgo vā kartavyaḥ kvāpi kenacit BhP_11.07.052/3 kurvan vindeta santāpaṃ kapota iva dīna-dhīḥ BhP_11.07.053/1 kapotaḥ kaścanāraṇye kṛta-nīḍo vanaspatau BhP_11.07.053/3 kapotyā bhāryayā sārdham uvāsa katicit samāḥ BhP_11.07.054/1 kapotau sneha-guṇita- hṛdayau gṛha-dharmiṇau BhP_11.07.054/3 dṛṣṭiṃ dṛṣṭyāṅgam aṅgena buddhiṃ buddhyā babandhatuḥ BhP_11.07.055/1 śayyāsanāṭana-sthāna vārtā-krīḍāśanādikam BhP_11.07.055/3 mithunī-bhūya viśrabdhau ceratur vana-rājiṣu BhP_11.07.056/1 yaṃ yaṃ vāñchati sā rājan tarpayanty anukampitā BhP_11.07.056/3 taṃ taṃ samanayat kāmaṃ kṛcchreṇāpy ajitendriyaḥ BhP_11.07.057/1 kapotī prathamaṃ garbhaṃ gṛhṇantī kāla āgate BhP_11.07.057/3 aṇḍāni suṣuve nīḍe sta-patyuḥ sannidhau satī BhP_11.07.058/1 teṣu kāle vyajāyanta racitāvayavā hareḥ BhP_11.07.058/3 śaktibhir durvibhāvyābhiḥ komalāṅga-tanūruhāḥ BhP_11.07.059/1 prajāḥ pupuṣatuḥ prītau dampatī putra-vatsalau BhP_11.07.059/3 śṛṇvantau kūjitaṃ tāsāṃ nirvṛtau kala-bhāṣitaiḥ BhP_11.07.060/1 tāsāṃ patatraiḥ su-sparśaiḥ kūjitair mugdha-ceṣṭitaiḥ BhP_11.07.060/3 pratyudgamair adīnānāṃ pitarau mudam āpatuḥ BhP_11.07.061/1 snehānubaddha-hṛdayāv anyonyaṃ viṣṇu-māyayā BhP_11.07.061/3 vimohitau dīna-dhiyau śiśūn pupuṣatuḥ prajāḥ BhP_11.07.062/1 ekadā jagmatus tāsām annārthaṃ tau kuṭumbinau BhP_11.07.062/3 paritaḥ kānane tasminn arthinau ceratuś ciram BhP_11.07.063/1 dṛṣṭvā tān lubdhakaḥ kaścid yadṛcchāto vane-caraḥ BhP_11.07.063/3 jagṛhe jālam ātatya carataḥ svālayāntike BhP_11.07.064/1 kapotaś ca kapotī ca prajā-poṣe sadotsukau BhP_11.07.064/3 gatau poṣaṇam ādāya sva-nīḍam upajagmatuḥ BhP_11.07.065/1 kapotī svātmajān vīkṣya bālakān jāla-samvṛtān BhP_11.07.065/3 tān abhyadhāvat krośantī krośato bhṛśa-duḥkhitā BhP_11.07.066/1 sāsakṛt sneha-guṇitā dīna-cittāja-māyayā BhP_11.07.066/3 svayaṃ cābadhyata śicā baddhān paśyanty apasmṛtiḥ BhP_11.07.067/1 kapotaḥ svātmajān baddhān ātmano 'py adhikān priyān BhP_11.07.067/3 bhāryāṃ cātma-samāṃ dīno vilalāpāti-duḥkhitaḥ BhP_11.07.068/1 aho me paśyatāpāyam alpa-puṇyasya durmateḥ BhP_11.07.068/3 atṛptasyākṛtārthasya gṛhas trai-vargiko hataḥ BhP_11.07.069/1 anurūpānukūlā ca yasya me pati-devatā BhP_11.07.069/3 śūnye gṛhe māṃ santyajya putraiḥ svar yāti sādhubhiḥ BhP_11.07.070/1 so 'haṃ śūnye gṛhe dīno mṛta-dāro mṛta-prajaḥ BhP_11.07.070/3 jijīviṣe kim arthaṃ vā vidhuro duḥkha-jīvitaḥ BhP_11.07.071/1 tāṃs tathaivāvṛtān śigbhir mṛtyu-grastān viceṣṭataḥ BhP_11.07.071/3 svayaṃ ca kṛpaṇaḥ śikṣu paśyann apy abudho 'patat BhP_11.07.072/1 taṃ labdhvā lubdhakaḥ krūraḥ kapotaṃ gṛha-medhinam BhP_11.07.072/3 kapotakān kapotīṃ ca siddhārthaḥ prayayau gṛham BhP_11.07.073/1 evaṃ kuṭumby aśāntātmā dvandvārāmaḥ patatri-vat BhP_11.07.073/3 puṣṇan kuṭumbaṃ kṛpaṇaḥ sānubandho 'vasīdati BhP_11.07.074/1 yaḥ prāpya mānuṣaṃ lokaṃ mukti-dvāram apāvṛtam BhP_11.07.074/3 gṛheṣu khaga-vat saktas tam ārūḍha-cyutaṃ viduḥ